Държавен вестник, бр. 1, 2012 г., стр. 27

БРОЙ  1	
Д Ъ Р Ж А В Е Н  В Е С Т Н И К 	
СТР.  27  
изделия, за които в определено вписване 
на Приложение XVII на Регламент (ЕО) 
№ 1907/2006 (REACH) се допуска изключение 
от въведеното ограничение, са длъжни преди 
пускането на пазара да изискат информация 
за условията на употреба от потребителите 
надолу по веригата, които ще се възползват 
от това изключение.
(2) Физическите и юридическите лица, 
които употребяват вещества в самостоятелен 
вид, в смеси и/или в изделия в случаите по 
ал. 1, са длъжни преди тяхното получава-
не да удостоверят пред своя доставчик, че 
условията на употреба са в съответствие с 
условията по изключението в съответното 
вписване на Приложение XVII на Регламент 
(ЕО) № 1907/2006 (REACH).
(3) Лицата по ал. 2 удостоверят съответ-
ствието с условията по изключението, като 
предоставят на своя доставчик декларация 
съгласно приложение № 3 или еквивалентна 
информация, доказваща изпълнението на 
условията по изключението.
(4) В срок 5 работни дни от пускането на 
пазара лицата по ал. 1 предоставят до дирек-
тора на регионалната здравна инспекция, на 
чиято територия се употребяват веществата 
и/или смесите, с копие до министъра на 
здравеопазването информация за пуснатите 
на пазара вещества и/или смеси и идентич-
ността на потребителите надолу по веригата.
(5) В случаите, когато лицата по ал. 1 са 
установени в друга държава – членка на Евро-
пейския съюз, или в държава от Европейското 
икономическо пространство и нямат адрес на 
управление в Република България, информа-
цията по ал. 4 се предоставя от лицата по 
ал. 2 в срок 5 работни дни от получаването 
на веществата и/или смесите.
(6) Министърът на здравеопазването из-
праща ежегодно до 30 ноември до министъра 
на околната среда и водите обобщена инфор-
мация по ал. 4 и 5.
Чл. 5. Позволява се пускането на пазара в 
самостоятелен вид или в състава на смеси на 
оловни карбонати по вписване 16 и на оловни 
сулфати по вписване 17 на Приложение XVII 
на Регламент (EO) № 1907/2006 (REACH) за 
употреба като бои за реставрация и поддър-
жане на произведения на изкуството и на 
исторически сгради и техния интериор, ако 
за целта е невъзможно да се използват бои, 
които не съдържат тези вещества.
Чл. 6. Позволява се пускането на пазара и 
употребата на дървесина, обработена с други 
видове разтвори на неорганични съединения 
на медта, хрома и арсена (ССА), различни от 
тип С, която е била в експлоатация преди 30 
септември 2007 г., при спазване на условията 
за употреба, посочени в т. 4, букви „б“, „в“ 
и „г“ от вписване 19 на Приложение XVII 
на Регламент (ЕО) № 1907/2006 (REACH).
Г л а в а  ч е т в ъ р т а
КООРДИНАЦИЯ И СЪТРУДНИЧЕСТВО 
МЕЖДУ КОНТРОЛНИТЕ ОРГАНИ ПО 
ЗАКОНА ЗА ЗАЩИТА ОТ ВРЕДНОТО ВЪЗ-
ДЕЙСТВИЕ НА ХИМИЧНИТЕ ВЕЩЕСТВА 
И СМЕСИ
Чл. 7. Контролът по изпълнението на изис-
кванията на наредбата се извършва от органите 
по чл. 27, ал. 1 и 2 от Закона за защита от 
вредното въздействие на химичните вещества 
и смеси (ЗЗВВХВС).
Чл. 8. Контролните органи координират 
своята дейност и си сътрудничат при нейното 
провеждане чрез:
1. съгласуване на плановете за контролна 
дейност по отношение на физическите и юри-
дическите лица и опасните химични вещества, 
които ще бъдат проверявани;
2. обмен на информация относно контрол-
ната дейност на централно и регионално ниво, 
включително за извършването на проверки на 
лица от същата верига на доставки;
3. провеждане на съвместни проверки.
Чл. 9. (1) Съвместни проверки на опасни 
химични вещества в самостоятелен вид, в смеси 
и/или в изделия, за които са въведени ограни-
чения в Приложение ХVІІ на Регламент (ЕО) 
№ 1907/2006 (REACH), се извършват по искане 
от компетентния орган по чл. 20 ЗЗВВХВС 
или от орган/и по чл. 27, ал. 1 и 2 ЗЗВВХВС, 
когато веществата представляват едновременно 
риск за човешкото здраве и околната среда.
(2) При провеждането на съвместна про-
верка всеки от органите по чл. 27, ал. 1 и 2 
ЗЗВВХВС съставя протокол в рамките на своята 
компетентност.
Чл. 10. Резултатите от проверките по чл. 9 
се представят на компетентния орган по чл. 20 
ЗЗВВХВС за целите на докладването по чл. 21а 
ЗЗВВХВС.
ДОПЪЛНИТЕЛНИ РАЗПОРЕДБИ
§ 1. Разпоредбите на чл. 4 се прилагат за 
изключенията от въведените ограничения в При-
ложение XVII на Регламент (ЕО) № 1907/2006 
(REACH) на:
1. вписване 3, точка 3;
2. вписване 5, точка 4, буква „б“;
3. вписване 16;
4. вписване 17;
5. вписване 19, точка 7;
6. вписване 21, параграф 2;
7. вписване 23, точки 3, 4 и 9;
8. вписване 46, точки 1, 3 и 5;
9. вписване 47, точка 3;
10. вписване 49.
§ 2. Изпитването за определяне на съдър-
жанието на водоразтворим хром (VI) в цимент 
и смеси, съдържащи цимент, се извършва по 
методи за изпитване на цимент, посочени в 
част 10 на БДС EN 196-10:2006.
ЗАКЛЮЧИТЕЛНА РАЗПОРЕДБА
§ 3. Наредбата се издава на основание 
чл. 4б, ал. 2 от Закона за защита от вредното 
въздействие на химичните вещества и смеси.